ส่งDSIฟันนิปปอน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

กลต.พบยักยอกทรัพย์บริษัท176ล.
โทษหนักคุก510ปีปรับ2เท่าเงินได้
โพสต์ทูเดย์ — ก.ล.ต. ส่งดีเอสไอเชือด “วิชัย ชัยสถาพร” ผู้ถือหุ้นใหญ่และผู้บริหารนิปปอนฯ ฐานยักยอกทรัพย์ 179 ล้านบาท โทษหนักคุก 510 ปี ปรับ 2 เท่าของผลประโยชน์ที่ได้รับ
รายงานข่าวจากสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เปิดเผยว่า เมื่อวันที่ 27 พ.ค. 2553 ได้กล่าวโทษร้องทุกข์นายวิชัย ชัยสถาพร ประธานกรรมการและกรรมการผู้อำนวยการ บริษัท นิปปอนแพ็ค (ประเทศไทย) (NIPPON) ต่อกรมสอบสวนคดีพิเศษ (DSI) ฐานทุจริตยักยอกทรัพย์สินของบริษัทรวมเป็นเงินประมาณ 179.6 ล้านบาท และยังได้ปลอมแปลงเอกสารและลงบัญชีเป็นเท็จ โดยพฤติกรรมดังกล่าวเกิดขึ้นในช่วงปี 25512552 ซึ่งนายวิชัยเป็นผู้รับผิดชอบการดำเนินงาน และได้รับมอบหมายให้จัดการทรัพย์สินของบริษัท
ทั้งนี้ จากการตรวจสอบของ ก.ล.ต. ภายหลังจากที่นายวิชัยได้มาสารภาพความผิดต่อ ก.ล.ต. พบว่านายวิชัยกระทำผิดหน้าที่โดยทุจริต เบียดบัง ยักยอกทรัพย์สินของบริษัทมาเป็นของตนเองและบุคคลอื่น กล่าวคือ นายวิชัยได้ปลอมแปลงเอกสารในการสั่งซื้อหลักทรัพย์ เพื่อลวงให้บริษัทจ่ายเงินออกจากบัญชีให้แก่ตนเองและบุคคลอื่น และได้ยักยอกหลักทรัพย์ของบริษัทไปเป็นของตน รวมทั้งยักยอกเงินค่าขายหน่วยลงทุนของบริษัทไปเป็นของตน ซึ่งทำให้ได้รับประโยชน์เป็นเงินรวมประมาณ 179.6 ล้านบาทจนทำให้บริษัทได้รับความเสียหาย การกระทำของนายวิชัยเข้าข่ายความผิดตามมาตรา 281/2 วรรคสอง ประกอบมาตรา 89/7 มาตรา 307 มาตรา 308 มาตรา 311 และมาตรา 313 แห่งพระราชบัญญัติหลักทรัพย์และตลาดหลักทรัพย์ พ.ศ. 2535
ก.ล.ต. ยังตรวจพบว่านายวิชัยปลอมแปลงเอกสารที่เกี่ยวข้องกับการลงทุนในหลักทรัพย์ของบริษัท ทำให้บัญชีของบริษัทแสดงเงินลงทุนในหลักทรัพย์และบัญชีรายได้ไม่ตรงกับความเป็นจริงเพื่อลวงบุคคลอื่น ซึ่งเข้าข่ายเป็นความผิดตามมาตรา 312 แห่งพระราชบัญญัติหลักทรัพย์ฯ 
ความผิดของนายวิชัยตามมาตราที่กล่าวข้างต้นจะมีโทษจำคุก 510 ปี ปรับ 5 แสน1 ล้านบาท และหากผิดมาตรา 313 ซึ่งจะครอบคลุมในมาตราข้างต้นทั้งหมด โทษปรับจะเป็น 2 เท่าของผลประโยชน์ที่ได้รับ 
นอกจากนี้ ก.ล.ต.ได้สั่งให้จัดให้มีการตรวจสอบเป็นกรณีพิเศษเพื่อให้แน่ใจว่างบการเงินของบริษัทแสดงฐานะการเงินที่แท้จริง และไม่มีรายการอื่นที่เป็นการทุจริตที่จะกระทบต่อสิทธิของผู้ลงทุน และต้องส่งรายงานต่อ ก.ล.ต. ภายในวันที่ 28 มิ.ย.นี้
ทั้งนี้ การที่นายวิชัยอยู่ระหว่างถูกกล่าวโทษดำเนินคดีโดย ก.ล.ต. เพราะทุจริตเกี่ยวกับทรัพย์ ทำให้เข้าข่ายเป็นบุคคลที่มีลักษณะขาดความเหมาะสมที่จะได้รับความไว้วางใจให้บริหารกิจการที่มีมหาชนเป็นผู้ถือหุ้น และมีผลให้นายวิชัยต้องพ้นจากตำแหน่งกรรมการหรือผู้บริหารของบริษัทที่ออกหลักทรัพย์หรือบริษัทจดทะเบียน และจะดำรงตำแหน่งกรรมการหรือผู้บริหารในบริษัทต่อไปมิได้ และชื่อของนายวิชัยในระบบข้อมูลรายชื่อผู้บริหารบริษัทที่ออกหลักทรัพย์จะถูกลบออกตั้งแต่วันที่ ก.ล.ต. กล่าวโทษ
วันที่ 27 พ.ค. นิปปอนฯ แจ้งผลการประชุมสามัญผู้ถือหุ้นว่า นายวิชัยจะนำเงินได้จากเงินปันผลที่จ่ายหุ้นละ 2.50 บาท ซึ่งนายวิชัยจะได้รับประมาณ 13.2 ล้านบาท มาชำระหนี้คืนบางส่วนก่อน พร้อมทั้งเพิ่มวัตถุประสงค์ทำธุรกิจให้เช่าซื้อ จำนอง จำนำอสังหาริมทรัพย์
นอกจากนี้ก.ล.ต. ลงโทษผู้ติดต่อกับผู้ลงทุน 2 รายคือ น.ส.ณภัทร จิตภัสสร เป็นระยะเวลา 10 ปี ตั้งแต่วันที่ 27 พ.ค.2553ฐานฉ้อโกงของลูกค้า และไม่ได้ใช้ความรู้ความสามารถเยี่ยงผู้ประกอบวิชาชีพ และสั่งภาคทัณฑ์นายวรเชษฏฐ์ ปิติจอมวงศ์ เป็นระยะเวลา 1 ปี ตั้งแต่วันที่ 1 เม.ย.2553 เพราะได้รับฐานยุ่งเกี่ยวกับทรัพย์ของลูกค้าเพราะได้ทำการสั่งซื้อขายทรัพย์สินของลูกค้า ผิดมาตรฐานการปฏิบัติงานข้อ 14(2) แห่งประกาศสำนักงานคณะกรรมการกำกับหลักทรัพย์และตลาดหลักทรัพย์